Държавен вестник, бр. 62, 2018 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  62
нефтен произход се отразяват в специалния 
регистър по т. 3, в който се вписват датата 
на зареждане, количеството и регистрацията 
на превозното средство, с което се извършва 
транспортът, и населеното място и/или места 
в землището, на които се транспортира; транс-
портираното количество нефт и продукти от 
нефтен произход се съпровожда с разпечатка 
от регистъра;
6. съдовете и/или резервоарите за съхра-
нение отговарят на нормите и правилата за 
пожарна безопасност.
Раздел III 
Обезпечения
Чл. 9. (1) Лицата, осъществяващи икономи-
чески дейности, свързани с нефт и продукти 
от нефтен произход, при подаване на заявле-
ние за регистрация са длъжни да предоставят 
обезпечение, с изключение за дейностите по 
чл. 2, ал. 1, т. 4 и 7.
(2) Обезпечението служи за изпълнението 
на непогасени изискуеми задължения, въз-
никнали по този закон, Закона за запасите от 
нефт и нефтопродукти, Закона за чистотата 
на атмосферния въздух, Закона за акцизите и 
данъчните складове и Закона за данък върху 
добавената стойност, с изключение на задъл-
женията, за които е предоставено обезпечение 
на друго законово основание.
Чл. 10. (1) Обезпечението по чл. 9, ал. 1 
може да бъде учредено с депозит в пари или 
безусловна и неотменяема банкова гаранция. 
При предоставяне на обезпечение в пари ли-
цето внася обезпечението в български левове 
по сметка на Министерството на икономиката.
(2) При предоставяне на обезпечение в 
гаранция банката се задължава безусловно и 
неотменяемо да заплати при първо писмено 
поискване от министъра на икономиката 
сумата, посочена в искането, до размера на 
гаранцията.
(3) Срокът на действие на обезпечението 
не може да бъде по-кратък от една година и 
6 месеца, смятано от датата на подаване на 
заявлението по чл. 17, ал. 1.
(4) В 14-дневен срок преди изтичане на 
срока по ал. 3 регистрираното лице е длъжно 
да предостави ново обезпечение. Размерът 
на новото обезпечение се определя съгласно 
чл. 11.
(5) Не се дължи лихва върху обезпечението, 
учредено с депозит в пари.
(6) Образецът на банковата гаранция се 
утвърждава с наредбата по чл. 4, ал. 4.
Чл. 11. Размерът на обезпечението е в 
зависимост от осъществяваните от лицата 
икономически дейности, свързани с нефт и 
продукти от нефтен произход, за които лицето 
подава заявление за регистрация: 
1. за лицата по чл. 2, ал. 1, т. 1 и 
т. 3 – 500 000 лв.; 
2. за лицата по чл. 2, ал. 1, т. 2 – 20 000 лв. 
за всеки обект за търговия на дребно;
3. за лицата по чл. 2, ал. 1, т. 5 – 20 000 лв.; 
4. за лицата по чл. 2, ал. 1, т. 6 – 100 000 лв.
Чл. 12. При промяна на обстоятелствата, 
които са от значение за определяне размера 
на обезпечението, лицето предоставя ново 
обезпечение и подава ново заявление в 7-дне-
вен срок преди настъпване на промяната по 
реда на чл. 15, ал. 1. 
Чл. 13. (1) Обезпечението се освобождава 
и лицето се заличава от регистъра по чл. 16, 
ал. 1 преди изтичането на срока по чл. 10, 
ал. 3, когато регистрацията на лицето по 
този закон е прекратена и няма неуредени 
задължения по чл. 9, ал. 2. 
(2) За освобождаване на обезпечението 
лицето подава искане до министъра на ико-
номиката. Обезпечението се освобождава в 
30-дневен срок от постъпване на искането в 
случаите, когато в същия срок не е възложе-
на проверка за установяване наличието или 
липсата на непогасени задължения. 
(3) Когато обезпечението е учредено с 
депозит в пари, министърът на икономиката 
предприема действия за възстановяване на 
сумата по посочена банкова сметка на лицето. 
(4) Когато обезпечението е безусловна и 
неотменяема банкова гаранция, министърът 
на икономиката връща на лицето оригинала 
на гаранцията. 
(5) При освобождаване на обезпечението 
лицето се заличава от регистъра по чл. 16, 
ал. 1 в деня на освобождаването.
Чл. 14. (1) Когато е налице непогасено 
изискуемо задължение по чл. 9, ал. 2, по 
искане на съответния държавен орган, ус-
тановил вземанията по посочените в чл. 9, 
ал. 2 нормативни актове, министърът на 
икономиката разпорежда на специализи-
раното звено по чл. 4, ал. 2 да предприеме 
необходимите действия за усвояване на обез-
печението. Усвояване може да се извърши 
и преди влизане в сила на подлежащия на 
изпълнение акт, когато е допуснато предва-
рителното му изпълнение. 
(2) Редът за усвояване на обезпечението по 
ал. 1 се определя с наредбата по чл. 4, ал. 4. 
(3) Непогасените след усвояване на предос-
тавено по този закон обезпечение задължения 
се предават за принудително събиране на 
публичен изпълнител по реда на Данъчно-
осигурителния процесуален кодекс или на 
съдебен изпълнител по реда на Гражданския 
процесуален кодекс. 
(4) При усвояване на обезпечението, изцяло 
или частично, и при наличие на условията 
за регистрация по този закон лицето пре-
доставя ново обезпечение в 14-дневен срок 
от усвояването му. Новото обезпечение е в 
размерите по чл. 11.